شەفەق نیوز/ سەرچەوەیگ ئەمنی، ئمڕوو دووشەممە، خەوەردا لە کەفتن کوشیایەیل وەزەخمدارەیلیگ لە شار سەدر لە خوەرهەڵات بەغداد، لەوەر مرافەیگ لەبان بازی تۆپان.
سەرچەوەگە ئەرا ئاژانس شەفەق نیوز وت؛ بازیەگە بویە مرافەیگ و ئیجا رەسیە چەک سووک لە شار سەدر لە خوەرهەڵات بەغداد.
وتیش؛ وەکارهاوردن چەک بویە هووکار کوشتن پیاویگ ودوێەت مناڵیگ و زەخمداربوین سێ کەس تر، و وتیش؛ دەوریەیل پۆلیس دویای وەشوونکەفتن تەقەکەرەگە دەسگیری کردن.
